L'obra guardonada pels Premis MAX a Millor autoria teatral arriba al Port de Sagunt este dissabte
20 d’abril 2023

![](/media/ap1dnpdr/c.jpg?width=559.9662162162163&height=850)

La tragicomèdia _Eclipsi total_ del grup de teatre Pont Flotant arriba este dissabte, 22 d'abril, a la Casa Municipal de Cultura del Port de Sagunt. Els creadors de l'obra, que serà a les 20.00 hores, han guanyat el Premi MAX a Millor Autoria Teatral en la XXVI edició. Esta activitat està organitzada pel departament de Cultura, dins de la seua programació de primavera.

_Eclipsi total_ es planteja com vivim sabent que un dia deixarem d'estar vius. Pont Flotant torna a submergir-se en els fils de la memòria per qüestionar-se com gestionem, com reaccionem, com eduquem, com ens preparem davant un fet inevitable i irreversible com és la mort. Un eclipsi total com a metàfora, com a bestreta, com a assaig d'un destí insalvable: el final dels nostres dies.

Durant huitanta minuts, el públic de totes les edats podrà gaudir d'esta tragicomèdia en valencià per un preu de 9 euros per entrada que mescla allò transcendental amb allò més quotidià i que partix d’allò més íntim i personal cap a allò més social.

Les entrades poden adquirir-se en: [https://www.servientradas.com/espectaculo/AYUNTAMIENTO\_DE\_SAGUNTO/6/eclipsi-total.html](https://www.servientradas.com/espectaculo/AYUNTAMIENTO_DE_SAGUNTO/6/eclipsi-total.html)

*   [](http://www.facebook.com/sharer.php?u=https://aytosagunto.es/va/actualitat/l-obra-guardonada-pels-premis-max-a-millor-autoria-teatral-arriba-al-port-de-sagunt-este-dissabte/ "Facebook")
*   [](http://twitter.com/share?url=https://aytosagunto.es/va/actualitat/l-obra-guardonada-pels-premis-max-a-millor-autoria-teatral-arriba-al-port-de-sagunt-este-dissabte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-guardonada-pels-premis-max-a-millor-autoria-teatral-arriba-al-port-de-sagunt-este-dissabte/ "Linked In")
*   [](mailto:?body=https://aytosagunto.es/va/actualitat/l-obra-guardonada-pels-premis-max-a-millor-autoria-teatral-arriba-al-port-de-sagunt-este-dissabte/)